НЕЩО ОТ БОГА, НЕЩО ЧОВЕШКО

Бледен отшелник бродил из Рила,

с птици и мури говорил безспир,

мислил за всички без дом, без закрила

и съградил белострях манастир.

Вятърът само, соколите само

стигали горе до купола бял.

На планината в царството нямо

глас на клепало звънко запял.

Пяло клепалото дървено в тия

глухи пустини, в тоя усой:

мамело люде - от тежка робия

тук да намерят подслон и покой.

Идвали калфи, сеячи, грънчари.

С думи отшелникът все ги тешил ...

Днес той говори с камбаните стари,

кротко на фреската клепки присвил.

Днес той на хора и птици разказва,

често прекъсван от чучура глух

как оцелял е сред рилската пазва

якият корен на хан Аспарух.

За радост и правда Божествена жаден, към всички добър, снизходителен, благ, към себе си само безкрай безпощаден — това е монах!

Сърцето ти жадуваше за други велики радости, де мир трепти! В полянката сред китни теменуги със Бога разговаряше се ти.

Ти вслушан бе във звуците небесни на чистите безплътни духове и свойта песен с чудните им песни ти сливаше в самотни часове.

И днес високо се над нас издигаш, връх най-висок на родний хоризонт! Ний виждаме, как облаците стигаш и там в лъчи стоиш пред Божий трон!

**И ний те молим, твойте братя малки, простри ръка над нашите съдби!**

Езикът слаб е да ти пее песен. Теб Рила величай на свой език. О, твоят подвиг е безкрай велик! Поклон пред теб, отшелнико небесен! тоя усой:лон и покой.и и мури говорил безспир,